Ο **Γιαλολίντιν Μασαρίποφ** (ουσμπεκικά: Джалолиддин Машарипов‎‎
) (γενν. 1 Σεπτεμβρίου 1993) είναι Ουζμπέκος επαγγελματίας ποδοσφαιριστής, ο οποίος αγωνίζεται ως πλάγιος μέσος για τον Πανσερραϊκό. Είναι διεθνής με την Εθνική Ουζμπεκιστάν.

Σταδιοδρομία σε συλλόγους
-------------------------

Ο Μασαρίποφ ξεκίνησε τη σταδιοδρομία του στην Παχτακόρ Τασκένδης. Τον Ιούλιο του 2020, αναφέρθηκε ότι είχε συνδεθεί με μεταγραφή στην τουρκική Τράμπζονσπορ.

Ο Μασαρίποφ έπαιξε βασικό ρόλο στη σεζόν 2020 της Παχτακόρ, με 9 γκολ και 22 ασίστ σε 35 συμμετοχές σε όλες τις διοργανώσεις. Ωστόσο, η πρόωρη αποχώρησή του μετά την κόκκινη κάρτα είχε σημαντικό ρόλο στην ήττα της ομάδας του από την Περσέπολις Τεχεράνης στους προημιτελικούς του ΑΦΚ Τσάμπιονς Λιγκ 2020.

Στις 26 Δεκεμβρίου 2020, υπέγραψε στη σαουδαραβική Αλ Νασρ Ριάντ. Τον επόμενο μήνα, εντάχθηκε με δανεισμό στην Σαμπάμπ Αλ Αχλί Ντουμπάι των ΗΑΕ.

Μετά την επιστροφή του από τον δανεισμό του, φόρεσε τη φανέλα με το νούμερο 7 για την Αλ Νασρ. Τον Ιανουάριο του 2023, όταν ο Κριστιάνο Ρονάλντο υπέγραψε στην σαουδαραβική ομάδα, ο Μασαρίποφ άλλαξε το νούμερο του στο 77, επιτρέποντας στον Πορτογάλο αστέρα να φοράει το εμβληματικό του νούμερο 7.

Στις 17 Αυγούστου 2023, η Αλ Νασρ ανακοίνωσε ότι το συμβόλαιο του Μασαρίποφ είχε λυθεί με κοινή συναινέσει.

Στις 27 Σεπτεμβρίου 2023, ο Μασαρίποφ υπέγραψε μονοετές συμβόλαιο με τον Πανσερραϊκό.

Εθνική ομάδα
------------

Ο Μασαρίποφ έπαιζε στην Εθνική Ουζμπεκιστάν Κ20 το 2013. Κλήθηκε επίσης το 2015 για το King's Cup στην Ταϊλάνδη, αλλά δέχθηκε κόκκινη κάρτα στο πρώτο ημίχρονο αφού χτύπησε με τα καρφιά στο στήθος το Νοτιοκορεάτη Κανγκ Σανγκ-γου. Αργότερα, κλήθηκε επίσης στην Εθνική Ουζμπεκιστάν ανδρών και έκανε την πρώτη του εμφάνιση στις 6 Οκτωβρίου 2016, μπαίνοντας ως αλλαγή στο 61ο λεπτό, σε μια ήττα με 0–1 στα προκριματικά του Παγκοσμίου Κυπέλλου 2018 εναντίον του Ιράν.

Διακρίσεις
----------

**Παχτακόρ**

* Πρωτάθλημα Ουζμπεκιστάν: 2014, 2015, 2019, 2020
* Κύπελλο Ουζμπεκιστάν: 2019, 2020
* Λιγκ Καπ Ουζμπεκιστάν: 2019

**Λοκομοτίβ Τασκένδης**

* Πρωτάθλημα Ουζμπεκιστάν: 2017
* Κύπελλο Ουζμπεκιστάν: 2017

**Σαμπάμπ Αλ Αχλί**

* Λιγκ Καπ ΗΑΕ: 2020–21
* Κύπελλο Προέδρου ΗΑΕ: 2020–21

**Ατομικές**

* Κορυφαίος σε ασίστ στο Πρωτάθλημα Ουζμπεκιστάν: 2020
* Καλύτερος Μέσος (Δυτικός Όμιλος) του ΑΦΚ Τσάμπιονς Λιγκ: 2020
* Ουζμπέκος Παίκτης της Χρονιάς: 2020
* Καλύτερος Παίκτης της Διοργάνωσης του Λιγκ Καπ ΗΑΕ: 2020–21

Παραπομπές
----------

1. ↑  (πολλαπλές γλώσσες) *Transfermarkt*. 274536. Ανακτήθηκε στις 9  Οκτωβρίου 2017.
2. ↑  «Turk nashri: Masharipov "Trabzonspor" libosini kiyishni xohlamoqda, "Paxtakor" futbolchi uchun 2 million so'radi». *championat.asia* (στα Ουζμπεκικά).
3. ↑  «Persepolis see off Pakhtakor to book AFC Champions League semi-final berth». *the-AFC*.
4. ↑  «الأوزبكي "ماشاريبوف" يؤكد توقيعه لـ"النصر"». *صحيفة سبق الإلكترونية* (στα Αραβικά). 26 Δεκεμβρίου 2020.
5. ↑  «Uzbekistan star Masharipov loaned to Shabab Al Ahli after Al Nassr switch». *the-AFC*.
6. ↑  Lewis, Kyle (9 Φεβρουαρίου 2023). «'Why I gave Ronaldo my No. 7 shirt at Al Nassr'». *KickOff* (στα Αγγλικά). Ανακτήθηκε στις 27 Σεπτεμβρίου 2023.
7. ↑  «Al Nassr anuncia rescisão e abre mais uma vaga de estrangeiro» [Al Nassr announces termination and opens another foreign vacancy] (στα Πορτογαλικά). O Jogo. 17 Αυγούστου 2023. Αρχειοθετήθηκε από το πρωτότυπο στις 27 Σεπτεμβρίου 2023. Ανακτήθηκε στις 27 Σεπτεμβρίου 2023.
8. ↑  «O Jaloliddin Masharipov στον Πανσερραϊκό!» [Jaloliddin Masharipov in Panserraikos!]. *Panserraikos FC*. 27 Σεπτεμβρίου 2023.
9. ↑  Γιαλολίντιν Μασαρίποφ στην ιστοσελίδα National-Football-Teams.com
10. ↑  «Cartabia penalties help Shabab Al Ahli Dubai to UAE President's Cup success». 17 Μαΐου 2021.
11. ↑  «Vote for your favourite AFC Champions League 2020 (West) player as Best XI is announced!». *the-AFC*.
12. ↑  «Yilning "eng yaxshi futbolchisi" - Jaloliddin Masharipov». *championat.asia* (στα Ουζμπεκικά).
13. ↑  «ماشاريبوف يفوز بجائزة أفضل لاعب». *ADSportsTV* (στα Αγγλικά).

Εξωτερικοί σύνδεσμοι
--------------------

* (Αγγλικά) Προφίλ Γιαλολίντιν Μασαρίποφ στο Soccerway
* Γιαλολίντιν Μασαρίποφ στο Instagram
* Προφίλ στο Transfermarkt.com